Diari Oficial de la Generalitat Valenciana


Sumari del DOGV 3994, del 08-05-2001 (2001/4211)

RESOLUCIÓ de 9 d'abril de 2001, del Servei Territorial d'Indústria i Energia d'Alacant, per la qual es convoca per a l'alçament d'actes prèvies a l'ocupació de determinades finques afectades per l'ampliació de la subestació de transformació de 220/66/20 kV, denominada ST Campoamor, a Pilar de la Horadada, província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/4211


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 9 d'abril de 2001, del Servei Territorial d'Indústria i Energia d'Alacant, per la qual es convoca per a l'alçament d'actes prèvies a l'ocupació de determinades finques afectades per l'ampliació de la subestació de transformació de 220/66/20 kV, denominada ST Campoamor, a Pilar de la Horadada, província d'Alacant. [2001/X4211]
  
Mitjançant Resolució de la Direcció General d'Indústria i Energia de la Generalitat Valenciana, de 19 de gener de 2001, ha sigut autoritzada administrativament i declarada en concret la utilitat pública de l'ampliació de la subestació de transformació de 220/66/20 kV, denominada ST Campoamor, a la província d'Alacant, després de la corresponent informació pública prèvia. Aquesta declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i n'implicarà la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, aquest Servei Territorial, tot complint el que s'ha disposat en l'article 52 de la Llei d'Expropiació Forçosa, de 16 de desembre de 1954, ha resolt:
  
Convocar els titulars dels béns i drets afectes a l'ajuntament on radiquen les finques afectades, com a punt de reunió per a, de conformitat amb el procediment que estableix el mencionat article 52, portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc el dia 31 de maig de 2001, a les 11.00 hores, a l'Ajuntament de Pilar de la Horadada.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar, a càrrec seu, dels seus perits i un notari, si ho consideren oportú.
  
L'ordre de l'alçament de les actes apareix al tauler d'edictes de l'ajuntament afectat i es comunicarà a cada interessat mitjançant la corresponent cèdula de citació; s'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat, segons la relació de l'annex, o a aquells als quals, tot i haver-se intentat la notificació, no se'ls hi haguera pogut efectuar.
  
En l'expedient d'expropiació, Iberdrola, SA, assumirà la condició de beneficiària.